Projektas 

LIETUVOS RESPUBLIKOS
SOCIALINIO DRAUDIMO PENSIJŲ ĮSTATYMO NR. I-549 47 STRAIPSNIO
PAKEITIMO ĮSTATYMAS

2020 m.                          d. Nr.
Vilnius

1 straipsnis. 47 straipsnio pakeitimas
1. Papildyti 47 straipsnį nauja 3 dalimi:
„3. Asmens, kuriam iki šio įstatymo įsigaliojimo buvo paskirta netekto darbingumo (invalidumo) pensija, įgyti apskaitos vienetai gali būti apskaičiuojami pagal šio įstatymo 51 straipsnį, jei asmeniui tai naudinga.”
2. Buvusias 3-5 dalis atitinkamai laikyti 4-6 dalimis. 
4. Jei asmuo iki netekto darbingumo pensijos paskyrimo pagal Lietuvos Respublikos pensijų sistemos reformos įstatymą (toliau – Pensijų sistemos reformos įstatymas) buvo pasirinkęs dalyvavimą pensijų kaupime, jam apskaičiuojamas iki šio įstatymo įsigaliojimo buvusia tvarka sumažintas dėl dalyvavimo kaupime asmens draudžiamųjų pajamų koeficientas k. Įgytų 2017 m. gruodžio 31 d. apskaitos vienetų skaičiumi šiuo atveju laikoma sandauga S1 · k + S2 · K (šio straipsnio 2 dalyje nurodytu atveju – S4 · K4 + S5 · k + S2 · K; jeigu asmuo yra įgijęs stažo iki 1994 metų, bet pensija 2017 m. gruodį buvo mokama tik pagal draudžiamųjų pajamų koeficientą už laikotarpį nuo 1994 metų,  sandauga S4  K + S5  k + S2  K), o laikinųjų pensijos apskaitos vienetų skaičiumi – sandauga S5 · (K – k). 
5. Jei nuo paskutinio netekto darbingumo pensijos skyrimo iki 2017 m. gruodžio 31 d. asmuo turėjo draudžiamųjų pajamų, nuo kurių buvo skaičiuojamos pensijų socialinio draudimo įmokos, asmeniui už kiekvienus metus apskaičiuojami metiniai draudžiamųjų pajamų koeficientai (dalyvavusiems pensijų kaupime – sumažinti šio straipsnio 3 dalyje nustatyta tvarka). Jei kurių nors metų metinis draudžiamųjų pajamų koeficientas didesnis už asmens draudžiamųjų pajamų koeficientą, pagal kurį tais metais asmeniui buvo mokėta netekto darbingumo pensija, skirtumas pridedamas prie šio straipsnio 1 dalyje nurodyto dydžio.
6. Šio įstatymo įsigaliojimo dieną įgytais ir laikinaisiais pensijos apskaitos vienetais laikomi pagal šį straipsnį apskaičiuoti apskaitos vienetai, padauginti iš koregavimo koeficiento 0,78.

2. Įstatymo įsigaliojimas ir taikymas
1. Šis įstatymas įsigalioja 2021 m. sausio 1 d. 
2. Įsigaliojus šiam įstatymui:
1) socialinio draudimo senatvės ir netekto darbingumo pensijos, paskirtos nuo 2018 m. sausio 1 d. iki 2020 m. gruodžio 31 d.  gavėjams, kuriems iki 2017 m. gruodžio 31 d. buvo paskirta netekto darbingumo (invalidumo) pensija, perskaičiuojamos pagal šio įstatymo nuostatas, jei gavėjams tai naudinga;  
2)  pagal šio straipsnio 2 dalies 1 punktą perskaičiuotos pensijos jų gavėjams pradedamos mokėti ne vėliau kaip iki 2021 m. balandžio 30 d., išmokant pensijos nepriemoką, susidariusią perskaičiavus socialinio draudimo senatvės arba netekto darbingumo pensiją nuo 2021 m. sausio 1 d.


Skelbiu šį Lietuvos Respublikos Seimo priimtą įstatymą.

